༄༅། །མཚན་བརྗོད་འགྲེལ་པ་ཉི་ཟླ་འབར་བའི་སྒྲོན་མེའི་ལོ་རྒྱུས་
ཁོག་དབུབ་བསྡུས་དོན་བཞུགས་སོ། །
འགྲེལ་
འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པའི་ལོ་རྒྱུས་སམ།
པ་རིན་པོ་ཆེ་གསལ་བར་བྱེད་པའི་སྒྲོན་མེ་འབར་བ་ཞེས་བྱ་བ་བཤད་པར་བྱ་སྟེ། དེ་ཡང་
ཐེག་པ་ཐམས་ཅད་ཀྱི་སྤྱི་རྗེ། དགོངས་པ་ཐམས་ཅད་ཀྱི་ཞེ་ཕུགས། མདོ་རྒྱུད་ཐམས་ཅད་
ཀྱི་སྤྱི་ཕུད། ཐེག་པ་ཐམས་ཅད་ཀྱི་སྒོ་འབྱེད་པའི་ལྡེ་མིག །ཆོས་སྐུ་དང་སངས་རྒྱས་དངོས་
སུ་སྟོན་པའོ། །འདི་ལ་བཤད་ལུགས་རྣམ་པ་བཞིས་བསྟན་པ་ལ། ནམ་མཁའ་ལྟ་བུའི་
དཔེས་མཚོན་ཏེ། དོན་གྱི་ཁོག་དབུབ་པ་དང་གཅིག །ས་གཞི་ལྟ་བུའི་དཔེས་མཚོན་ཏེ།
ཆོས་ཐམས་ཅད་ཀྱི་བཅའ་གཞི་བསྟན་པ་དང་གཉིས། ཉི་ཟླ་ལྟ་བུའི་དཔེས་མཚོན་ཏེ།
ཐེག་པ་ཐམས་ཅད་གསལ་བར་བཤད་པ་དང་གསུམ། ཉི་མའི་སྙིང་པོའི་དཔེས་མཚོན་ཏེ།
ཆོས་ཐམས་ཅད་སྙིང་པོ་གཅིག་ཏུ་འདུས་པར་བསྟན་པ་དང་བཞིའོ། །འདིའི་ལོ་རྒྱུས་ལ་
གཉིས་ཏེ། རྒྱུད་སྙན་བརྒྱུད་ཀྱིས་ཁོག་ཕུབ་པ་དང༌། སྦས་པ་གཏེར་གྱི་ལོ་རྒྱུས་ཀྱིས་ཁོག་
ཕུབ་པ་དང་གཉིས་ལས། དང་པོ་སྐྱེ་བ་མེད་པའི་དབྱིངས། བརྗོད་དུ་མེད་པའི་ཀློང་། རང་
བཞིན་གྱིས་རྣམ་པ་དག་པའི་གནས་ནས། ཡེ་ཐོག་མའི་སངས་རྒྱས་རྒྱལ་བ་ཀུན་ཏུ་བཟང་
པོས་བྱིན་གྱི་རླབས་ཀྱིས་བཤད་པ་ནི། གནས་གསལ་དག་རིན་ཆེན་སྣ་ལྔ་ལས་གྲུབ་པའི་
འཇའ་ཚོན་སྣ་ལྔ་ཕྱོགས་བཅུར་འཕྲོ་བའི་དཀྱིལ་འཁོར་དུ། དཔལ་རྡོ་རྗེ་སེམས་དཔའ་ལ་
ཚིག་དང་ཡེ་གེས་མ་བཤད། བྱིན་གྱི་རླབས་ཀྱིས་བཤད་། དེས་ཨོ་རྒྱན་དྷ་ན་ཀོ་ཤའི་གླིང་
དུ། གུ་རུ་དགའ་རབ་རྡོ་རྗེ་ལ་རང་གི་ངོ་བོས་བཤད། དེས་བདེ་ལྡན་བཀྲ་ཤིས་བྲག་ཏུ།
གུ་རུ་འཇམ་དཔལ་བཤེས་གཉེན་ལ་བཤད། དེས་རྒྱ་གར་རྡོ་རྗེ་གདན་དུ་གུ་རུ་ཤྲཱི་སིདྷ་ལ་
:
-1-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༡༽
..
:
::
བཤད། དེས་ཨོ་རྒྱན་ཡུལ་གྱི་མཚོ་དཀྱིལ་དུ་པདྨའི་སྡོང་པོ་ལ་ཕ་མེད་མ་མེད་སྐུ་འཁྲུངས་
སྤྲུལ་པའི་སྐུ་པདྨ་སམ་བྷ་ཝ་ལ་བཤད། དེ་ནི་རྡོ་རྗེ་ལྟ་བུའི་སྐུ་སྟེ་འཕོ་འགྱུར་མེད། སྐུ་
གསུང་ཐུགས་ཀྱི་བྱིན་རླབས་བསམ་གྱིས་མི་ཁྱབ། སྐལ་ལྡན་ཀུན་ལ་དགོས་འདོད་ཆར་
ལྟར་འབེབས། གུ་རུ་དེའི་སྐུ་ཆེ་བའི་ཡོན་ཏན་ནི་སྤྲུལ་པའི་སྐུ་སྟེ། རྒྱ་གར་ཡུལ་ན། རྒྱལ་
པོ་གཅིག་གདུང་ཆད་པ་ལ། བུད་མེད་གཅིག་གིས། བུ་ཆུང་གཅིག་ཁྱེར་འདུག་པས། རྒྱལ་
པོ་མཉེས་ཏེ། བུ་སྐལ་བྱས་ཙ་ན། བུ་དེའི་ཕྲག་པ་ལ་སྦྲང་བུ་གཅིག་འདུག་པ་ལ། གུ་རུས་
སོར་རྡོ་གཅིག་རྒྱབ་ཙ་ན་བྱིས་པ་ཤི། དེ་ནས་རྒྱལ་པོས་ཀུན་སྦྲན་ཏེ། རྒྱ་གར་ཀ་མ་ལའི་
ནགས་ཚལ་ཕུ་རུ་སྤྱུགས་པས། ཟས་མེད་དེ། སེམས་ཅན་ཟོས་པས། སྲིན་པོ་ཤཱནྟ་རཀྴི་བྱ་
བར་བཏགས་ཏེ། དེར་ཡུལ་མི་ལ་གྲོས་བྱས་ཏེ། ཕུར་འཕྲང་ཀུན་བཅད་བཟུང་སྟེ། ཤིང་
མང་པོ་བཅེར་ཏེ་གསོན་བསྲེགས་བྱས་ཏེ། ཞག་གསུམ་ན་བལྟས་ཙ་ན། པདྨའི་སྡོང་པོ་
ཆེན་པོ་ཞིག་གི་དཀྱིལ་ན། སྐུ་གྲང་གྲང་བསིལ་བསིལ་འདྲ་བར་འདུག་སྟེ། དེའི་ཚེ་དེའི་
དུས་ན།. པདྨ་སམ་བྷ་ཝ་བྱ་བར་བཏགས་སོ། །ཡང་ན་ནིང་ནགས་ཀྱི་ཕུ་ན་ཡོད་ཙ་ན། ན་ནིང་
གི་མི་དེ་ཡང་འདུག་ན་ཟེར་ཏེ། ཡང་བཟུང་སྟེ་ཆུ་འབབ་པ་ལ་བསྐུར། ཞག་གསུམ་ན་
བལྟས་ཙ་ན། གུ་རུ་ཆབ་ཀྱིས་མ་གཤེར་བར་སྐམ་སེང་འདུག་པས། དེའི་དུས་སུ་མཚོ་སྐྱེས་
རྡོ་རྗེ་བཏགས་སོ། ཡང་ཡུལ་གང་གྷ་བྱ་བར་ཕྱིན་པས། འདི་ཆབ་གསོལ་བྱས་ཏེ། གྱད་
རྩལ་ཅན་མང་པོས་མཚོན་ཆ་མང་པོས་མ་ཕུག་སྟེ། བལྟས་ཙ་ན། རྡོ་རྗེ་རྒྱ་གྲམ་ཞུ་བླུགས་
སུ་གོན་འདུག །རྡོ་རྗེའི་ཕྲེང་བ་དབུ་ལ་བཅིངས་པ་མཐོང་སྟེ། དེའི་དུས་སུ་རྡོ་རྗེ་ཐོད་ཕྲེང་
བྱ་བར་བཏགས་སོ། །ང་ལ་བུ་ཆུང་ཙམ་ན་རྒྱལ་བུ་དགེ་བ་བྱ་བར་བཏགས་སོ། །སྔགས་
བཙུན་དུ་བྱུང་ནས། ཤཱཀྱ་པྲ་བྷར་བཏགས་ཏེ། ང་ལ་མཐུ་རྩལ་ཤུགས་དང་ལྡན་པས། ཤཱཀྱ་
སེང་གེ་བྱ་བར་བཏགས་སོ། །དེ་ལྟར་མི་ཆོས་ཙམ་གྱིས་མཚན་བཞི། ནུས་པ་སྐྱེས་པའི་
མཚན་བཞི་སྟེ། བརྒྱད་དུ་བཏགས་སོ། །དེ་ནས་གུ་རུ་པད་མས། ཨ་སུ་རའི་བྲག་ཕུག་ཏུ་
-2-

མཚན་བརྗོད་འགྲེལ་པ་ཉི་ཟླ་འབར་བའི་སྒྲོན་མེའི་ལོ་རྒྱུས་ཁོག་དབུབ་བསྡུས་དོན།
་་་་ ་་
སྒྲུབ་པ་མཛད་པས། འཕགས་པ་འཇམ་དཔལ་གྱིས་ཞལ་དངོས་སུ་གཟིགས་སོ། །དེའི་
དུས་སུ། འཇམ་དཔལ་གྱི་མཚན་ཡང་དག་པར་བརྗོད་པའི་འགྲེལ་པ་ཉི་ཟླ་འབར་བའི་
སྒྲོན་མ་འདི་མཛད་དོ། །སྒྲུབ་ཐབས་མན་ངག་ཡིག་སྣ་མ་ལུས་པ་མཛད་དོ། །དེའི་ཚེ་དེའི་
དུས་ན། བོད་ཡུལ་གྱི་དབུས་ན་མངའ་བདག་ཁྲི་སྲོང་ལྡེ་བཙན་གྱིས། སྟག་གི་ལོ་ལ་བསམ་
ཡས་འགྲམ་བཙུགས་པས། འཇིག་རྟེན་གྱི་ལྷ་མ་སྲིན་མི་བསྲུན་པས། བརྩེག་ཏུ་མ་སྟེར་
བས། མངའ་བདག་གིས། མཐའི་བནྡེ་རྒན་པོ་དགེ་མཐོང་བྱ་བ་ལ། འོ་རྒན་པོ། འཛམ་བུ་
གླིང་འདི་ན། དྲག་རྩལ་དང་མཐུ་སུ་ཆེ་བྱས་པས། དེ་ན་རེ། རྗེ་ལགས། འཛམ་བུ་གླིང་
འདི་ན། གུ་རུ་པདྨ་སམ་བྷ་ཝ་ཆེའོ་ཟེར། རྗེ་ཡིས་ད་ལྟ་གང་ན་བཞུགས་བྱས་པས། རྒྱ་
གར་ཨོ་རྒྱན་ཡུལ་ན་བཞུགས་སོ། །ཞེས་སྨྲས་པས། རྗེ་ཡིས་འབངས་བནྡེ་གཉིས་ལ།
གསེར་བྲེ་གང་བརྫངས་ནས། སྤྱན་འདྲེན་དུ་བཏང་བས། སློབ་དཔོན་པདྨ་ཨ་སུ་རའི་བྲག་
ཕུག་ན། དགོངས་པ་མཛད་པའི་ཉམས་སུ་ཤར་ནས། རྗེའི་བཀའ་དབང་ཆེ་བས་བནྡེ་བང་
ཆེན་ལ་བཏང་པ་ཡིན། སྙིང་རེ་རྗེ། ལམ་ཁར་སྡུག་བསྔལ་གཅན་འཕྲང་བསྲུང་མིས་གསེར་
ལ་བལྟས་ནས་གསོད། ང་འགྲོ་དགོས་གསུངས་ནས། ཆོས་བསྙེན་སྒྲུབ་རྣམ་གསུམ། སྲོག་
སེར་གཏད་དང་བཞི། རྫོགས་ཆེན་འཇམ་དཔལ་མཚན་བརྗོད། རྒྱུད་འགྲེལ་མན་ངག་དང་
བཅས་པ་མ་ལུས་པ་བསྣམས་ནས། བོད་ཡུལ་དུ། རྫུ་འཕྲུལ་གྱི་རྟ་ལ་ཆིབས་ནས་བྱོན་པ་
དང་། གཙང་དུ་བང་ཆེན་པ་འཕྲད་ནས། ཁྱོད་ཚོ་སྔོན་ལ་སོང་དང་། གུ་རུ་འོང་གིས་ལོག་
ཅིག་བྱས་ཙ་ན། བསམ་ཡས་སུ། གུ་རུས་སྔོན་ལ་བྱོན་ནས་དེར་རྗེ་དང་མཇལ། བསྐོར་བ་
བྱས། ཞེ་ས་ཕུལ། ལོ་རྒྱུས་བསྙད་པ། ཨ་སུ་རའི་བྲག་ཕུག་ནས། བསྭེའི་ལྷ་མོ་བཞི་དམ་
ལ་བཏགས། ཆོས་སྐྱོང་དམ་ཅན་བྲན་བཞིན་དུ་འཁོལ་གྱིན་མཆིས་སོ། །དེར་སློབ་དཔོན་
གྱིས་འཇིག་རྟེན་གྱི་ལྷ་མ་སྲིན་བཏུལ་ནས་དམ་ལ་བཏགས། གངས་དཀར་ཤ་མེད་མ་མ་
ཐུལ་བ་ཡང་ཐུལ། ས་བདག་དང་ལྷ་མ་སྲིན་གྱིས་གྲོགས་བྱས་ནས་མོད་ལ་བཞེངས་སོ། །
-3-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང་། ༼༡༽
·,,-
ཀ ཡི །་ མ
མག་
རྟའི་ལོ་ཡན་ཆོད་ཀྱིས་ཟིན་ནོ། །དེ་ནས་གུ་རུས་ཡོན་ཏན་ཟད་པ་མེད་པ་མཁྱེན་པ་དང༌།
རབ་གནས་བྱེ་མ་ལས་མཛད་དོ། །གུ་རུ་པདྨས། ལུང་གི་རྒྱུད་དྲུག །ལོ་ཙཱ་བ་སྐ་ཅོག་
གཉིས་ཀྱིས་བསྒྱུར་ཅིང་གཏན་ལ་ཕབ་སྟེ། ལྟ་བ་ཐམས་ཅད་ཀྱི་རྒྱུད་ཆེ་བ་རང་ལ་གནས་
པ། ཏིང་ངེ་འཛིན་ཐམས་ཅད་ཀྱི་རྒྱུད་ཏིང་ངེ་འཛིན་མཆོག་གི་རྒྱུད། ཕྲིན་ལས་ཀྱི་རྒྱུད་
སྐབས་སྦྱོར་བདུན་པ། སྤྱོད་པའི་རྒྱུད་ས་མ་ཡ་བསྡུས་པ། དབང་གི་རྒྱུད་དབང་བསྐུར་
རྒྱལ་པོའི་རྒྱུད་དང་དྲུག་བཤད་དོ། །སྐད་ཅིག་གིས་འཚང་རྒྱ་བའི་རྫོགས་ཆེན་དང་བཅས་
པ་མཁྱེན་པ་ལ། དེ་ཚོའི་ནང་ནས་ཀྱང་ཐེག་པ་དགུའི་ཡང་རྩེ་སྤྱི་ཏི་བཤད་དོ། །དེ་ནས་
བདེ་ལྡན་གྱི་བྲག་ལ། སློབ་དཔོན་འཇམ་དཔལ་བཤེས་གཉེན་གྱིས། འཇམ་དཔལ་གཤིན་
རྗེ་ཚེ་བདག་བསྒྲུབས་པས། ཞལ་མངོན་དུ་གཟིགས་ནས། ཡི་དམ་ལྷས་ལུང་བསྟན་པ།
འཇམ་དཔལ་བཤེས་གཉེན་ལ། རྒྱ་གར་གྱི་ཡུལ་དུར་ཁྲོད་བསིལ་བའི་ཚལ་གྱི་ནགས་ཚལ་
མཁའ་འགྲོ་མའི་གནས་ན། བསེ་སྒྲོམ་སྨུག་པོའི་ནང་ན། འཇམ་དཔལ་ལེའུ་ཁྲི་ཕྲག་དྲུག་
ཁྲི་དྲུག་སྟོང་ཡོད་ཀྱི། དེར་ཁྱོད་སོང་ལ་མཁའ་འགྲོ་མ་ལ་གཏོར་མ་འབུལ། གསོལ་བ་
ཐོབ་ལ། དེ་ནས་ཐོན་ན་འཕགས་པ་འཇམ་དཔལ་གྱི་དངོས་གྲུབ་ཐོབ་བོ། །ཞེས་ལུང་
བསྟན་ཏོ། །དེ་ནས་གུ་རུ་འཇམ་དཔལ་བཤེས་གཉེན་དུར་ཁྲོད་བསིལ་བའི་ཚལ་དུ་བྱོན་
ནས། མཁའ་འགྲོ་མ་ལ་ཚོགས་གཏོར་བཏང་གསོལ་བ་བཏབ། མནྡལ་ཕུལ་ཏེ་དངོས་
གྲུབ་ཞུ་འཚལ་བྱས་པས། མཁའ་འགྲོ་མ་ཀུན་མཉེས་ཏེ། རྣལ་འབྱོར་པ་ཁྱེད་དངོས་གྲུབ་
ཅི་འདོད་ཟེར་ཏེ། དེར་གུ་རུས་འཕགས་པ་འཇམ་དཔལ་གྱི་མཚན་ཡང་དག་པར་བརྗོད་
པའི་རྒྱུད་ཞུ་འཚལ་བྱས་པས། མཁའ་འགྲོ་མ་རྣམས་ན་རེ། འཇམ་དཔལ་གྱི་རྒྱུད་ལེའུ་ཁྲི་
ཕྲག་དྲུག་ཁྲི་དྲུག་སྟོང་བཞུགས་ཏེ། རྒྱུད་ཡོ་བཏོན་ན་བདེ་བར་གཤེགས་པའི་བཀའ་ཆད་
དང་། ཐུགས་ཀྱིས་བོར་བ་འོང་སྟེ་མི་རུང་བས། རྣལ་འབྱོར་པ་བསེ་སྒྲོམ་ཁ་མ་ཕྱེ་བར།
ཤིང་ཁོལ་གཅིག་ཐོན་ལ། ཅི་ཙམ་རན་པ་ཞིག་ཁྱེར་ཅིག །ཐོན་ཅིག་ཅེས་བཀའ་ཡིས་
-4-

མཚན་བརྗོད་འགྲེལ་པ་ཉི་ཟླ་འབར་བའི་སྒྲོན་མེའི་ལོ་རྒྱུས་ཁོག་དབུབ་བསྡུས་དོན།
གནང་ངོ་། །དེ་ནས་གུ་རུ་རིན་པོ་ཆེས་ཤེལ་གྱི་གཟོང་གིས། བསེ་སྒྲོམ་ཁོལ་བཏོན་ནས་
རན་ཙམ་ཞིག་བདེ་ལྡན་བྲག་ཁྱེར་ཏེ། གཏོར་མ་བཏང་སྟེ་གཟིགས་ཙ་ན། རྒྱ་སྐད་ནས་
ལེའུ་ལྔ་ཡར་ལུས་པའི། དེ་ནས་དཔལ་ལྡན་རྡོ་རྗེ་འཆང༌། ཞེས་པ་ནས་བཟུང་བའི་འཇམ་
དཔལ་མཚན་བརྗོད་རྒྱུད་དང༌། འཇམ་དཔལ་ཡེ་ཤེས་རྒྱན་རྒྱུད་དང༌། འཇམ་དཔལ་ཉི་ཟླ་
འབར་བའི་རྒྱུད་དང་། འཁོར་ལོ་བདེ་མཆོག་དང་། དགོངས་པ་འདུས་པ་དང༌། འཇམ་
དཔལ་ཟླ་གསང་དང་། དགྲ་རྒྱུད་དང་། ཁ་ཐུན་ཆེ་ཆུང་དང༌། འཐེབ་རྒྱ་དང་། ལས་ཏིག་
གསང་བ་དྲུག་ཅུ་པ་འཁོར་ལོ་དང་བཅས་པ་བསྒྱུར་རོ། །གུ་རུ་དེས་དེ་ལྟར་འཕགས་པ་
འཇམ་དཔལ་བསྒྲུབ་པས་འགྲུབ་སྟེ། སྐུ་གསུང་ཐུགས་ཀྱི་དངོས་གྲུབ་ཐོབ་བོ། །དེ་ནས་གུ་
རུས། རྒྱ་གར་རྡོ་རྗེ་གདན་དུ་ཤྲཱི་སིང་ཧ་ལ་སྡེ་ཚང་བར་བཤད་དོ། །དེས་ཨོ་རྒྱན་གྱི་ཡུལ་
དུ། པདྨ་འབྱུང་གནས་ལ་བཤད་དེ། ཕ་མེད་མ་མེད་སྐྱེས་ཏེ་སྤྲུལ་པའི་སྐུ་དེས། བསམ་
ཡས་སུ་སྣོད་དང་སྐལ་བར་ལྡན་པའི་སྐྱེས་བུ་ནི་མ་རྙེད། སློབ་དཔོན་གྱི་ཐུགས་ལ། ད་ངའི་
མན་ངག་དང་ཆོས་འདི་ཚོ་གཏེར་དུ་སྦ་དགོངས་ནས། ནུབ་གཅིག་མཆིམས་ཕུའི་གནས་སུ།
རྗེ་མངའ་བདག་དང་གྲོས་མཛད་པས་སློབ་དཔོན་གྱི་ཞལ་ནས། རྗེ་མངའ་བདག་ལགས།
བདག་གིས་མན་ངག་སྙིང་དང་འདྲ་བ་འདི་རྣམས་གཏད་པའི་སྐལ་ལྡན་མ་རྙེད་པས། ད་ལྟ་
དུས་བཟང་ཁྲིམས་ཆེ་ཡང༌། ཐ་མ་དུས་སྤྱོད་ཀྱང་ཇེ་ངན་མཆི། རྗེའི་བཀའ་ཁྲིམས་ཀྱང་
ནུབ་སྟེ་མཆི། རྒྱ་དང་བོད་དུ་སོ་མཚམས་ཆད། སྔགས་དང་རྒྱུད་སྡེ་ནི་བོད་ཀྱིས་དཀྲུགས།
དབེན་གནས་སྒྲུབ་ཁང་ནི་འཇོམས། སྡེ་འཁྲུགས་དང་དམ་པའི་ཆོས་ལ་ནི་བླུད་མ་འབེབས།
བོད་བན་དམ་ཚིག་མེད་པ་རྣམས་ལ་བཤད་ན། ཚོར་ངས་ཆེ་ལ་སུན་རྐྱེན། ལག་པ་དམ་ལ་
གཡོ་སྒྱུ་ངོ་དགས་ཆོས་འབྲེལ་འབྲེལ་ནས་སློབ་དཔོན་སྤངས་ནས། མན་ངག་ཟོང་དུ་འཚོང་
ལ། དམ་ཚིག་མེད། རང་ལ་རྟོགས་པ་མ་སྐྱེས་པར། མི་ལ་ཟོལ་དུ་བཤད། གཞན་ལ་སྐུར་
པ་འདེབས། ཚིག་ལ་དོན་མེད་མུན་ནག་ཐོ་ཡོར་མཁན། ནག་པོ་ཁ་འབྱམས་ངོ་དགའི་གང་
-5-

མཁན་སློབ་ཆོས་གསུམ་ལས། : ་
སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༡༽
.་
ཟག་ལ། སྤེལ་བའི་གནས་མེད་པས་གཏེར་དུ་སྦོས་གསུངས་པ་དང་། མཐའ་འདུལ་གྱི་
གཙུག་ལག་ཁང་བཞིར། གཏེར་ཆེན་བཞི་སྦས། རུ་ནོན་གྱི་གཙུག་ལག་ཁང་བཞིར་གཏེར་
ཕྲན་བཞི་སྦས་སོ། །སྤྱི་ཏི་འདི་གདམས་པ་ཕྱི་ནང་གསང་བ་དང་བཅས་པ་རྣམས། བསེ་
སྒྲོམ་ནང་དུ་གསེར་གྱིས་རྒྱས་བཏབ་ནས་གུ་རུས་རྒྱང་རོ་ཚལ་མའི་བྲག་ལ་བསྣམས་ནས།
ལོ་བྱི་བ། ཟླ་བ་འབྲུག །སྐར་མ་རྒྱལ་གྱི་ཉིན་མོ། །ཆོས་དང་བསྟན་བསྲུང་འདི་རྣམས།
པདྨ་བདག་གིས་བྲག་བཙན་ཁྱོད་ལ་གཏད། ནམ་ཞིག་སྐལ་ལྡན་བྱུང་ན་རྒྱ་འདི་ཁྱོས་ཁྲོལ་
ཅིག །གསུངས་ནས་བྲག་ཕུག་རང་འཁྲུངས་སུ་སྦས་སོ། །པདྨ་བདག་གི་སྨོན་ལམ་མཐུ་
བཙན་ན། ནམ་ཞིག་སྐལ་ལྡན་གཅིག་དང་འཕྲད་པར་ཤོག །ཅེས་རྒྱ་ཡིས་བཏབ་བོ། །དེ་
ནས་ཞུ་ཡས་བན་ཆུང་བདེ་བ་བྱ་བ་རྒྱང་རོ་ཚལ་མའི་བྲག་ལ་སྒྲུབ་པ་བྱེད་པའི་ཉམས་སུ་
ཤར་ནས། གཏེར་ཆོས་ཟབ་རྒྱས་འདུག་པ་གཟིགས་ནས། མཚན་བརྗོད་འགྲེལ་པ་གསལ་
བར་བྱེད་པའི་སྒྲོན་མ་འདི་ཐོན་ནོ། །གཞན་ནི་མ་བཏོན། བྲག་བཙན་འཁྲེན་གྱིས་དོགས་
ནས། བན་ཆུང་གིས། ཨི་སྟོན་ལ་བསྟན། དེ་ལས་མ་སོང་། འདི་ནས་མར། སྔོན་ཚེ་གོང་
ནས་བསྐལ་པར་སྦྱངས་པ་ཡིན། །ཐེག་པ་ཐམས་ཅད་འདི་རུ་འདུས་པར་བསྟན། །ཐེག་པ་
སྣ་ཚོགས་ཐབས་ཚུལ་གྱིས། །ཞེས་པ་སྟེ། གུ་རུ་པདྨ་འབྱུང་གནས་ཀྱིས། ཉོན་མོངས་པ་
བརྒྱད་ཁྲི་བཞི་སྟོང་གི་གཉེན་པོར། ཆོས་ཀྱི་སྒོ་མོ་བརྒྱད་ཁྲི་བཞི་སྟོང་བཀའ་སྩལ་པ་ཡང་།
སྤྱི་དོན་རྣམ་པ་གསུམ་དུ་བཀའ་སྩལ་ཏེ། དགོངས་པའི་རྒྱུ་མཚན་དང་། བྱེ་བྲག་གི་དབྱེ་བ་
དང༌། རང་རང་གི་འདོ